Melsom videregående skole

Melsom videregående skole ligger i tettstedet Melsomvik i Sandefjord kommune i Vestfold, mellom Tønsberg og Sandefjord. Skoleåret 2012/13 hadde skolen om lag 300 elever. Skolen tilbyr programområdene medier og kommunikasjon, naturbruk med heste- og dyrefag og landbruk, salg, service og reiseliv samt studiespesialiserende utdanningsprogram i kombinasjon med toppidrett hest med sprangridning og dressur. Skolen har et av landets største hesteanlegg med 2 ridehaller med internasjonale mål, 2 ridebaner, 4 staller med plass til 92 hester, langstrekke for trav og ridestier. Skolen tilbyr også internatplass for inntil 70 elever. Melsom gård er skilt ut som egen enhet under rektor og forvalter om lag 2000 dekar skog og innmark. Melsom gård driver melkeproduksjon i et moderne driftsanlegg reist i 2012. Linjer Disse linjene finnes på skolen: Naturbruk Medier og kommunikasjon Salg, service og reiseliv Studiespesialisering Toppidrett hest (sprangridning og dressur) Eksterne lenker Melsom videregående skoles hjemmesider